Γιάνα Φραντσίσκα Πολ

Η Γιάνα Φραντσίσκα Πολ (γερμ.: Jana Franziska Poll, 7 Μαΐου 1988, Μέπεν) είναι Γερμανίδα διεθνής αθλήτρια πετοσφαίρισης, η οποία αγωνίζεται στη θέση της ακραίας.

 Καριέρα 
Η Γιάνα Φραντσίσκα Πολ γεννήθηκε το 1988 στο Μέπεν της Γερμανίας. Ξεκίνησε την ασχολία της με την πετοσφαίριση το 1997 σε ηλικία εννέα ετών, εγγραφόμενη στις ακαδημίες της Ουνιόν Μέπεν, ομάδα της γενέτειράς της. Το 2005 μεταπήδησε στην Ουνιόν Έμλιχαϊμ, που αγωνιζόταν στη 2ης κατηγορία της Γερμανίας. Στο Έμλιχαϊμ παρέμεινε για τρία χρόνια την ίια περίοδο ολοκλήρωσε τις σπουδές της ως νοσοκόμα. Το 2008  μεταγράφηκε στην Αλεμάνια Άαχεν, ομάδα 1ης κατηγορίας της Γερμανίας, μιας και στο Άαχεν βρήκε μια θέση ως εκπαιδευόμενη νοσηλεύτρια.
Την περίοδο 2012-13, η Γιάνα Φραντσίσκα Πολ, αγωνίστηκε με τα χρώματα της Ρότε Ράμπεν του Βίλσμπιμπουργκ και το Καλοκαίρι του 2013 έκανε το μεγάλο άλμα για την επί τρία συνεχή έτη πρωταθλήτρια Γερμανίας Σ.Κ. Σβέριν. Όμως έχει την ατυχία να  πετύχει τη Σβερίν στην πτώση της και στην άνοδο της Δρέσδης. Έτσι δεν καταφέρνει να κατακτήσει κάποιο τίτλο στα δύο χρόνια που έμεινε στην ομάδα, και το 2015 ταξιδεύει για τη Φίσμπεκ Αμβούργου.
Το Καλοκαίρι του 2016 η Πολ ξενιτεύεται για πρώτη φορά, ερχόμενη στην Ελλάδα για λογαριασμό του πολυνίκη Παναθηναϊκού Α.Ο., όπου παραμένει για ένα χρόνο. Μετά τη λήξη του συμβολαίου της το 2017, κάνει ένα άλλο μεγάλο άλμα προς τον Ολυμπιακό Πειραιώς, που εκείνα τα χρόνια κυριαρχεί στην Ελλάδα και προσπαθεί να καθιερωθεί και στην Ευρώπη στο χώρο της γυναικείας πετοσφαίρισης.Η Πολ στον Ολυμπιακό - Μικρο βιογραφικό www.olympiacossfp.gr  Στην ομάδα του Πειραιά η Πολ συναντά τη συμπαίκτριά της στη Σ.Κ. Σβερίν και στην Εθνική Γερμανίας Σάσκια Χίπε.

Με τον Ολυμπιακό η Πολ κατακτά τους πρώτους τίτλους στην καριέρα της· αρχικά το Κύπελλο Ελλάδας 2018 και τον Απρίλιο του ίδιου έτους το Τσάλεντζ Καπ, πρώτου ευρωπαϊκού τίτλου για την ελληνική γυναικεία πετοσφαίριση. Η συμβολή της στην μεγαλειώδη επιτυχία της πειραιώτικης ομάδας φαίνεται και από την κατάκτηση της δεύτερης θέσης τόσο στους συνολικούς πόντους με 149, όσο και στους πόντους από επίθεση με 119 στη συνολική διοργάνωση, και στις δύο περιπτώσεις πίσω από τη συμπαίκτρια και συμπατριώτισσά της Σάσκια Χίπε που είχε 207 και 173 αντίστοιχα.Ατομικά στατιστικά Κυπέλλου Θριάμβου 2017-18 www-old.cev.eu Οι τίτλοι της Πολ στην Ελλάδα ολοκληρώνονται με το Πρωτάθλημα 2017-18, το οποίο η ομάδα του Ολυμπιακού το κατέκτησε αήττητη, αφού οικογενειακοί λόγοι την ανάγκασαν να επιστρέψει στη Γερμανία. Έτσι αποδέχτηκε την πρόσκληση του Έλληνα προπονητή της Αλιάντς Στουτγάρδης και πρώην ερυθρόλευκου πετοσφαιριστή Γιάννη Αθανασόπουλου, που από καιρό την ήθελε στην ομάδα του, και εντάχθηκε στο δυναμικό της γερμανικής ομάδας.Η Πολ στην Αλλιάντς Στουτγάρδης www.volleyplanet.gr  Μετά από μια επιτυχημένη χρονιά στη Γερμανία ως πρωταθλήτρια και φιναλίστ του Κυπέλλου αναχώρησε για την Ιταλία, όπου αγωνίστηκε αρχικά στη ΒολΆλτο της Καζέρτας Μεγάλη μεταγραφή στη ΒολΆλτο: Η Γιάνα Φραντσίσκα Πολ φτάνει από τη Γερμανία www.volleynews.it   και έκλεισε την περίοδο στην Ατζούρα Βόλεϊ της Φλωρεντίας.Επίσημο: Η Γιάνα Φραντσίσκα Πολ στη Μπισόντε (Ατζούρα Βόλει) της Φλωρεντίας· θα είναι στον αγωνιστικό χώρο απόψε στο Κύπελλο Ιταλίας www.volleynews.it  
Μετά το τέλος της περιόδου 2020-21 η Γιάνα Φραντσίσκα Πολ επέστρεψε στη Γερμανία και αγωνίστηκε για τρεις περιόδους στην Μπουντεσλίγκα (1ο επίπεδο) με τα χρώματα της Λέιντις ιν Μπλακ του Άαχεν.Η Γιάνα Φραντσίσκα Πολ φεύγει από τη Φλωρεντία και επιστρέφει στη Γερμανία: στο Άαχεν www.volleynews.it   Από την περίοδο 2023-24 επέστρεψε ως αθλήτρια και μέλος του προπονητικού επιτελείου (γυμνάστρια) στην Ουνιόν Έμλιχαϊμ, που αγωνίζεται στο Βόρειο Όμιλο της Μπουντεσλίγκα-2 (2ο επίπεδο).Ουνιόν Έμλιχαϊμ: Αθλήτριες - Προπονητικού επιτελείο www.volleyball-bundesliga.de  

 Διεθνής καριέρα 
Το 2013 και ενώ είχε ήδη είχε αρκετές συμμετοχές με τις αναπτυξιακές εθνικές ομάδες, η Γιάνα Φραντσίσκα Πολ καλείται στην Εθνική Γυναικών της Γερμανίας, με την οποία συμμετέχει στους προκριματικούς τις Ευρωπαϊκής Λίγκας της ίδιας χρονιάς και στους τελικούς του Πανευρωπαϊκού του 2013, που διεξήχθη στη Γερμανία και Ελβετία, όπου κατακτά το Ασημένιο Μετάλλιο.Γερμανία: 2η στο Ευρωπαϊκό 2013 www-old.cev.eu
Οι επιτυχίες με την Εθνική Ομάδα της πατρίδας της συνεχίζονται, καθώς το 2014 η Γερμανία καταλαμβάνει τη 2η θέση στην Ευρωπαϊκή Λίγκα και το 2017 προκρίνεται για τους τελικούς του Παγκοσμίου Πρωταθλήματος 2018.Γερμανία: 2η στην Ευρωπαϊκή Λίγκα 2014 www-old.cev.euΠρόκριση της Γερμανίας στο Παγκόσμιο 2018 www-old.cev.eu
Το 2019 συμμετείχε στην τελική φάση του Ευρωπαϊκού Πρωταθλήματος,Ευρωπαϊκό 2019: Πολωνία - Γερμανία 3-2 www-old.cev.eu καθώς και στους προκριματικούς για τους Ολυμπιακούς Αγώνες του Τόκυο.Συνθέσεις των ευρωπαϊκών ομάδων - Προκριματικοί Ολυμπιάδας 2020 roadtotokyo.cev.eu 
Η Γιάνα Φραντσίσκα Πολ, μέχρι τον Σεπτέμβριο του 2019 που αγωνιζόταν στην Εθνική Γερμανίας, συμπλήρωσε 87 συμμετοχές στο αντιπροσωπευτικό συγκρότημα της πατρίδας της. www.volleyball-verband.de (in German)

 Διεθνείς Τίτλοι - Διακρίσεις
Ευρωπαϊκό Πρωτάθλημα
  2013: Γερμανία - ΕλβετίαΕυρωπαϊκή Λίγκα
  2014

 Συλλογικοί Τίτλοι - Διακρίσεις 
 Διεθνείς διοργανώσεις 
Τσάλεντζ Καπ
  2018 (Ολυμπιακός Πειραιώς)

 Εθνικά Πρωταθλήματα 1 Πρωτάθλημα Ελλάδας
 2017-18 (Ολυμπιακός Πειραιώς)
 3η θέση: 2016-17 (Παναθηναϊκός Α.Ο.)

1 Πρωτάθλημα Γερμανίας
 2018-19: (Αλιάντς Στουτγάρδης)
 3η θέση: 2012-13 (Ρότε Ράμπεν Βίλσμπιμπουργκ)
 3η θέση: 2014-15 (Σ.Κ. Σβερίν)

 Εθνικά Κύπελλα 1 Κύπελλο Ελλάδας
 2018 (Ολυμπιακός Πειραιώς)

Κύπελλο Γερμανίας
 2η Θέση''': 2019 (Αλιάντς Στουτγάρδης)

 Ατομικές διακρίσεις 
 Πρωτάθλημα Γερμανίας 2015-16: Καλύτερη επιθετικός Πρωτάθλημα Γερμανίας 2015-16: Οι καλύτερες αθλήτριες ανά θέση web.archive.org (volleyball.de) 
 Πρωτάθλημα Ελλάδας 2016-17: Καλύτερη ακραία Οι καλύτερες του Πρωταθλήματος 2016-17 www.greekvolley.gr 

 Παραπομπές 

 Εξωτερικοί σύνδεσμοι - Πηγές 
Γιάνα Φραντσίσκα Πολ: Παρουσίαση - Ατομικά στοιχεία - Ομάδες - Διακρίσεις women.volleybox.net
 Γιάνα Φραντσίσκα Πολ: Παρουσίαση - Αγώνες - Διακρίσεις globalsportsarchive.com
  Γιάνα Φραντσίσκα Πολ: Ατομικά στοιχεία - Ομάδες καριέρας greekvolley.eu
 Γιάννα Φραντσίσκα Πολ - Ευρωπαϊκή παρουσία www-old.cev.eu
 Γιάννα Φραντσίσκα Πολ - Εθνική Γερμανίας web.archive.org (worldgrandprix.2017.fivb.com)
 Γιάννα Φραντσίσκα Πολ - Βιογραφικά στοιχεία web.archive.org (www.volleyball-team-hamburg.de) 
 Εθνική Γερμανίας 2018 www-old.cev.eu
 Όλα όσα πρέπει να ξέρετε για την Πολ www.volleyplanet.gr 

Κατηγορία:Γερμανοί πετοσφαιριστές
Κατηγορία:Πετοσφαιρίστριες ΠΑΟ
Κατηγορία:Πετοσφαιρίστριες ΟΣΦΠ